《清夜吟》
明代·左国玑

清夜沉沉漏将换，东方月高银河淡。
美人调筝促金雁，清歌一曲行云断。
四座宾客不肯散，时时顾影流清盼。
主人更催着舞衣，氍毹花乱银烛辉。
腰支拂地鸾孤飞，钟漏残尽未忍归。
问言乃知窦氏女，昔日掌中今是非？

作者简介：河南开封人，字舜齐。能书，善诗赋，名动一时。而年近四十，始中举。有《一元集》。